Erdo‘g‘an Al-Aqso masjidiga oid bayonot bilan chiqdi

Turkiya prezidenti Rajab Toyyib Erdo‘g‘an islom dunyosidagi eng muqaddas joylardan biri – Al-Qudsdagi Al-Aqso masjidiga hurmat va tarixiy maqomni huquqiy majburiyat, deb atadi. Bu haqda “Anadolu” xabar qilmoqda.
“Tarixiy masjidga kiraverishdagi metall buyumlarni qidirish qurilmalari va boshqa cheklovlar darhol olib tashlanishi hamda kvo-maqom qaytarilishi lozim. Fitnalarga ziyrak holda turish lozim”, - deya ma'lum qildi Turkiya rahbari.
Erdo‘g‘an islom hamkorlik Tashkilotining amaldagi rahbari sifatida xalqaro hamjamiyatni Al-Aqso masjidi bilan bog‘liq cheklovlarni olib tashlash bo‘yicha kechiktirib bo‘lmaydigan choralarga va din erkinligi masalasini ta'minlashga chaqirdi.